Diari Oficial de la Generalitat Valenciana


Sumari del DOGV 4134, del 23-11-2001 (2001/11762)

RESOLUCIÓ de 30 d'octubre de 2001, del Servei Territorial d'Indústria i Energia d'Alacant, per la qual se sotmet a informació pública l'aprovació del projecte d'execució, autorització administrativa, declaració en concret d'utilitat pública i estudi d'impacte ambiental de la línia aèria de mitjana tensió a 20 kV d'unió entre la LAMT al CTI Albardaneres Roges i la LAMT al CTI la Figuera, als termes municipals de Dénia i Pedreguer (Alacant). JUEXPR/2001/12(ATLIRE/2001/68.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4134

Data del DOGV
:   23-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/11191


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 30 d'octubre de 2001, del Servei Territorial d'Indústria i Energia d'Alacant, per la qual se sotmet a informació pública l'aprovació del projecte d'execució, autorització administrativa, declaració en concret d'utilitat pública i estudi d'impacte ambiental de la línia aèria de mitjana tensió a 20 kV d'unió entre la LAMT al CTI Albardaneres Roges i la LAMT al CTI la Figuera, als termes municipals de Dénia i Pedreguer (Alacant). JUEXPR/2001/12(ATLIRE/2001/68. [2001/X11100]
  
Als efectes previstos en els articles 125 i 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE de 27 de desembre de 2000); en l'article 53 de la Llei 54/1997, de 27 de novembre, del Sector Elèctric (BOE de 28 de novembre de 1997); i també en el Reglament (aprovat pel Decret 162/1990, de 15 d'octubre) per a l'execució de la Llei 2/1989, de 3 de març, d'Impacte Ambiental de la Generalitat Valenciana, se sotmet a informació pública el següent projecte d'instal·lació elèctrica:
  
Peticionari: Iberdrola Distribución Eléctrica, SA, amb CIF A-95075578, oficines al c/ Calderón de la Barca núm. 16, Alacant, societat dedicada a la distribució d'energia elèctrica a la província d'Alacant.
  
Lloc on s'establirà la instal·lació: termes municipals de Dénia i Pedreguer. Origen i final a la partida Albardaneres.
  
Finalitat de la instal·lació: LAMT 20 kV d'unió entre la LAMT al CTI Albardaneres Roges i la LAMT al CTI la Figuera, amb la finalitat de millorar i ampliar les xarxes de distribució d'energia elèctrica, millorar la qualitat del servei i acomplir peticions de nous abonats.
  
Característiques principals:
  
Tensió: 20 kV.
  
Longitud: 792 m, amb una obertura mitjana de 132 m.
  
Nre. de suports: 6 metàl·lics.
  
Conductors: LA-56 d'alumini-acer galvanitzat de 54,6 mm2 de secció.
  
Aïllament: cadenes d'aïlladors de caperutxa i tija.
  
Origen i final: origen en el suport existent anterior al CTI Albardaneres Roges i final en el suport existent núm. 720463 a substituir de la LAMT al CTI la Figuera.
  
Pressupost: tres milions set-centes cinquanta mil sis-centes quaranta-quatre pessetes (3.750.644 PTA/ 22.541,82 euros).
  
El titular ha sol·licitat sobre les finques descrites en la relació annexa, servitud de pas aèria d'energia elèctrica que comprén, a més del vol sobre el predi servent, l'establiment de pals, torres o suports fixos per a la sustentació de cables conductors d'energia.
  
Cosa que es fa pública perquè siga coneguda per tota la gent i, especialment, pels propietaris de terrenys i tots altres titulares afectats per l'esmentat projecte la relació dels quals s'inclou al final d'aquest anunci perquè puga ser examinat l'expedient al Servei Territorial d'Indústria i Energia d'Alacant, situat al c/ Churruca núm. 29, i puguen presentar-se les al·legacions que es consideren oportunes en el termini de trenta dies comptats a partir de l'endemà de la inserció d'aquest anunci. Els plans parcel·laris podran ser igualment consultats als ajuntaments de Dénia i Pedreguer.
  
Alacant, 30 d'octubre de 2001.- El director territorial: Clemente Vergara Trujillo.